Sirianët e zhvendosur gjejnë strehim në ish-godinat e Shtetit Islamik
Ndërsa shumica e të zhvendosurve nga Idlibi janë fëmijë, mendohet se ky është eksodi më i shpejtë i nëntë viteve të luftës siriane
Gjatë nëntë viteve të luftës është zhvendosur mbi gjysma e popullit sirian. Nuk është parë ndonjëherë në të kaluarën një largim i përmasave të tilla. Në një kompleks strehimi të mbuluar nga shenjat e plumbave, ku dikur strehoheshin militantët e Shtetit Islamik, shumë familje thonë se nuk shohin ndonjë opsion kthimi në shtëpi edhe nëse përfundon lufta. Korrespondentja e Zërit të Amerikës Heather Murdock ishte në Raqqa, të Sirisë. Këto godina në Raqqa strehonin dikur luftëtarët e huaj të Shtetit Islamik. Tani, apartamentet po mbushen me familjet që i largohen betejës në Idlib. Është eksodi më i shpejtë që kur filloi lufta civile në Siri nëntë vite më parë. Kur mbërrijnë, ata përpiqen të riparojnë godinat dhe mendojnë se kthimi në shtëpitë e tyre do të jetë i largët. , thotë i zhvendosuri Ahmed Hashem. Shumë njerëz thonë se iu deshën orë të tëra udhëtimi, në disa raste edhe ditë të tëra, për të ardhur në këtë vend relativisht të sigurtë. Shumica e rreth një milion të zhvendosurve nga Idlibi gjatë tre muajve të fundit kanë lëvizur më në veri, pranë kufirit me Turqinë, ku organizatave të ndihmave u kanë mbaruar tendat për strehim dhe ku fëmijët po vdesin nga i ftohti. Nëse lufta përfundon siç pritet, me një fitore për Presidentin sirian Bashar al-Assad, disa familje thonë se nuk mund të kthehen në shtëpi, pasi Idlibi njihet si bazë e rebelëve. Ata kanë frikë se qeveria do t’i arrestojë, megjithëse nuk janë bërë pjesë e rebelimit. Udhëheqësit lokalë thonë se zgjidhja e vetme pas luftës, do të ishte një marrëveshje që do të garantonte sigurinë e të kthyerve. , thotë Haitham Haj Abdullah, i Këshillit të të Zhvendosurve. Por, familjet thonë se asnjë marrëveshje nuk do t’u rikthejë njerëzit e tyre të dashur dhe se të gjitha palët ndërluftuese në Idlib kanë përgjegjësi për masakrat. , thotë e zhvendosura Abeel. Punonjësit e organizatave të ndihmave mendojnë se numri i familjeve që largohen do të arrijë kulmin kur beteja t’i afrohet kryeqytetit të provincës. Mbi gjysma e të zhvendosurve janë fëmijë.